《九日同诸省丈游南坛望斋宫小憩追次小杜九日登高诗却集老杜七言律句》
明代·唐伯元

水鸟衔鱼来去飞，水精宫殿转霏微。庭前甘菊移时晚，苑外江头坐不归。

万里秋风吹锦水，千家山郭静朝晖。孤城此日堪肠断，老大悲伤未拂衣。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。